ET
L 205/66
Euroopa Liidu Teataja
5.8.2022
3. loetelu kõikidest korduskontrollidest, mida on vaja, et tõendada remondiprojekti ja remondiprojektist mõjutatud osade vastavust tüübisertifitseerimise alusele ja kohaldatavatele keskkonnakaitsenõuetele, mis on vajaduse korral viitena lisatud tüübisertifikaadile või täiendavale tüübisertifikaadile; 4. loetelu kõikidest tüübisertifitseerimise aluse kavandatud muudatustest, mis on vajaduse korral viitena lisatud tüübisertifikaadile või täiendavale tüübisertifikaadile; 5. täpsustus selle kohta, kas sertifitseerimisandmed koostas või koostab täielikult taotleja või seda tehakse tüübisertifit­ seerimisandmete omanikuga sõlmitud kokkuleppe alusel.
21L.A.206
Nõuetele vastavuse tõendamine
a) Oluliste remonditööde projekti kinnituse taotleja tõendab vastavust kohaldatavale tüübisertifitseerimise alusele ja kohaldatavatele keskkonnakaitsenõuetele, mille amet on punkti 21L.B.201 kohaselt kehtestanud ja taotlejale teatavaks teinud, ning esitab ametile sellise nõuetele vastavuse tõendamise meetodid.
b) Nõuetele vastavuse tõendamise kava kohaselt esitab oluliste remonditööde projekti kinnituse taotleja ametile nõuete täitmist tõendavate dokumentide hulgas dokumenteeritud põhjenduse nõuete täitmise meetodite kohta.
c) Enne kui taotleja teeb alapunkti a kohaselt nõuetele vastavuse tõendamiseks mis tahes katseid ja ülevaatusi, peab ta olema kontrollinud (ja sellise kontrollimise dokumenteerinud), et 1. katsekeha puhul i)
materjalid ja menetlused vastavad kavandatava tüübiprojekti tehnilistele kirjeldustele piisaval määral;
ii) toote koostisosad vastavad kavandatava tüübiprojekti joonistele piisaval määral; iii) tootmisprotsessid, konstruktsioon ja montaaž vastavad kavandatavas tüübiprojektis kirjeldatutele piisaval määral ning 2. katsetamisel kasutatavad katse- ja mõõteseadmed on katse jaoks piisavad ja nõuetekohaselt kalibreeritud.
d) Oluliste remonditööde projekti kinnitamiseks tehakse katselennud meetodite kohaselt, mille amet on selliste katselendude jaoks kindlaks määranud.
Taotleja teeb kõik katselennud, mis on vajalikud selleks, et teha kindlaks vastavus kohaldatavale tüübisertifitseerimise alusele ja kohaldatavatele keskkonnakaitsenõuetele.
e) Oluliste remonditööde projekti kinnituse taotleja võimaldab ametil 1. vaadata läbi nõuetele vastavuse tõendamisega seotud mis tahes andmed ja teabe; 2. jälgida või teha nõuetele vastavuse tõendamiseks mis tahes katseid või ülevaatusi ning 3. kui seda peetakse vajalikuks, teha remonditud toote füüsiline kontroll, et kontrollida projekti vastavust tüübisertifit­ seerimise alusele ja kohaldatavatele keskkonnakaitsenõuetele.
f) Pärast nõuetele vastavuse tõendamise lõpetamist kinnitab taotleja ametile, et 1. ta on kooskõlas nõuetele vastavuse tõendamise kavaga tõendanud vastavust tüübisertifitseerimise alusele ja kohaldatavatele keskkonnakaitsenõuetele, mille amet on punkti 21L.B.201 kohaselt kehtestanud ja taotlejale teatavaks teinud, ning 2. ükski kindlakstehtud näitaja ega omadus ei muuda remondiprojektiga seotud toodet sertifitseerimisele kuuluva kasutusotstarbe piires ohtlikuks või keskkonnanõuetega vastuolus olevaks.